ที่ประชุมร่วมกันของรัฐสภา มีมติเห็นชอบให้ใช้บัตรเลือกตั้ง 2 ใบ
ที่ประชุมร่วมกันของรัฐสภา เพื่อพิจารณาร่างแก้ไขรัฐธรรมนูญ (ฉบับที่...) พ.ศ.... (แก้ไขเพิ่มเติมมาตรา 83 และมาตรา 91 ว่าด้วยระบบเลือกตั้ง) ซึ่งคณะกรรมาธิการพิจารณาแล้วเสร็จ โดยในวาระ 2 เป็นการพิจารณาเรียงรายมาตรา ซึ่งมาตรา 3 แก้ไขยกเลิกความในมาตรา 83 ของรัฐธรรมนูญปี 2560 กรรมาธิการฯ ได้แก้ไขจำนวนของ ส.ส. โดยให้ ส.ส. มีจำนวน 500 คน แบ่งเป็น ส.ส.แบบแบ่งเขต 400 คน และแบบบัญชีรายชื่อ 100 คน มีสมาชิกรัฐสภาได้ขอแปรญัตติจำนวนมาก การอภิปรายเป็นไปอย่างกว้างขวาง มี ส.ส.ที่อภิปรายสนับสนุนการแก้ไขของกรรมาธิการฯ เห็นว่า เป็นการสร้างความเป็นธรรมให้กับทุกพรรคการเมืองและสร้างความเข้มแข็งกับระบบพรรคการเมือง ส่วนสมาขิกที่ไม่เห็นด้วย ได้ตั้งคำถามต่อกรรมาธิการฯ ในเรื่องระบบเลือกตั้ง และจำนวน ส.ส.แบบแบ่งเขต จะสามารถดูแลประชาชนอย่างทั่วถึงมากกว่าระบบเดิมในรัฐธรรมนูญปี 2560 ที่กำหนดให้มี ส.ส.เขต 350 คนหรือไม่ และเห็นว่าจะทำให้มีการซื้อสิทธิ์ขายเสียงมากขึ้นนายขินวรณ์ บุณยเกียรติ กรรมาธิการเสียงข้างมาก ชี้แจงว่า การเลือกตั้งด้วยระบบบัตร 2 ใบ เป็นการส่งเสริมเสรีภาพของประชาชนเกี่ยวกับการเลือกตั้งและการคิดคำนวณสัดส่วน ส.ส.บัญชีรายชื่อ จะสามารถตัดปัญหาเรื่องของการปัดเศษที่มีข้อกล่าวหาว่ามีการซื้อเสียงค่อนข้างมากในการเลือกตั้งบัตรใบเดียว ที่สำคัญจะทำให้รัฐบาลมีเสถียรภาพจากนั้นที่ประชุมมีติด้วยคะแนน 476 ต่อ 70 เสียง เห็นขอบตามกรรมาธิการเสียงข้างมากเสนอ สำหรับร่างแก้ไขรัฐธรรมนูญฉบับนี้ มีทั้งสิ้น 4 มาตรา หากผ่านวาระ 2 แล้ว จากนั้นจะเว้นไว้ 15 วัน ก่อนนัดลงมติวาระที่ 3 คาดว่าในวันที่ 10 กันยายนนี้ โดยเสียงผ่านเห็นชอบวาระที่ 3 ต้องเกินกึ่งหนึ่งหรือไม่น้อยกว่า 366 เสียง จากสภาชิกทั้งหมด 732 เสียง ในจำนวนนี้ต้องมีเสียง ส.ว.ไม่น้อยกว่า 1 ใน 3 หรือ 84